Diari Oficial de la Generalitat Valenciana


Sumari del DOGV 6104, del 17-09-2009 (2009/10556)

ACORD de 29 de juny de 2009, de la Comissió Territorial d'Urbanisme, relatiu a la correcció d'errades del Pla general en sector 7 (PL-09/0177) del municipi de Benissa.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6104

Data del DOGV
:   17-09-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/10617


Data del document
:   29-06-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Acord

Descriptors 

:   * Benissa
    * pla d'urbanisme

ACORD de 29 de juny de 2009, de la Comissió Territorial d'Urbanisme, relatiu a la correcció d'errades del Pla general en sector 7 (PL-09/0177) del municipi de Benissa. [2009/10745]  
Vist l'expedient de referència i basant-se en els següents antecedents i consideracions,  
Antecedents  
1. La correcció d'errades va ser aprovada mitjançant un acord del Ple de l'Ajuntament en sessió celebrada el dia 1 d'abril de 2009.  
2. La documentació està integrada per certificat de l'acord d'aprovació plenària i plànols d'ordenació estructural vigents i corregits.  
3. L'objecte de l'expedient és la rectificació de les errades detectades en la documentació gràfica del Pla general, concretament en els plànols d'ordenació estructural 6.3.4.9 i 2.2.3.  
Segons consta en el certificat municipal aportat, s'ha observat un error en els plànols d'ordenació estructural 4.4.9.1 i 2.2.3, respecte a una dotació educativa de 2.000 m² que hi apareix amb el grafisme corresponent a les dotacions pertanyents a la xarxa estructural, quan en realitat pertany a la xarxa secundària, és a dir, es tractaria d'un SED de 2.000 m², que pertany al sector de sòl urbanitzable Pla dels molins, i limítrof a un equipament educatiu que sí que pertany a la xarxa estructural, PED de 16.278 m², situat fora del sector, i en el qual estan ubicats el col·legi infantil Pare Melcior i les instal·lacions educatives que hi ha a l'edifici de l'antic seminari franciscà. En els plànols objecte de la correcció apareixen amb el grafisme de xarxa estructural tant la superfície de 16.278 m², com la de 2.000 m².  
Quant a la possible aparició de contradiccions entre les determinacions del Pla general, l'art. 3 de les normes urbanístiques estableix que si la discrepància és entre les normes urbanístiques i els plànols d'ordenació, prevalen les primeres, i si la discrepància és entre els plànols d'ordenació de diferents escales, prevalen els de major escala. En el cas que ens ocupa, l'annex 5 de les normes urbanístiques del Pla general que relaciona totes les dotacions de la xarxa primària estructural de zones verdes, xarxa viària i equipaments, reflecteix el PED de 16.278 m² limítrof, la qual cosa prevaldria sobre els plànols, i dins dels plànols del Pla general, el de major escala dels que conté aquesta dotació, és el plànol 2.6.1 (escala 1:2000) en el qual sí que es reflecteixen el PED de 16.278 m² i el SET de 2.000 m², per tant, el que està representat en aquest plànol preval sobre el que està reflectit en els plànols 0.2.3.1 i 2.2.3 que està a escala 1:5000.  
L'errada s'esmena corregint els plànols d'ordenació estructural 1.0.9.2 i 2.2.3, de manera que s'elimina la trama que es correspon amb les dotacions de la xarxa estructural del SED.   
Consideracions tecnicojurídiques  
1. La tramitació ha sigut d'acord amb el que estableix l'article 105.2 de la Llei 30/1992, de 26 de novembre, de règim jurídic de les administracions públiques i del procediment administratiu comú.   
2. La documentació s'estima completa en funció de l'objecte de l'expedient.  
3. A la vista del que s'ha exposat, les determinacions contingudes en aquest expedient poden considerar-se correctes, des del punt de vista de les exigències de política urbanística i territorial de la Generalitat.  
4. La Comissió Territorial d'Urbanisme, a proposta del director general d'Urbanisme, és l'òrgan competent per a resoldre sobre l'aprovació definitiva del planejament urbanístic de municipis de menys de 50.000 habitants, de conformitat amb el que disposa el 10.a) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Vistos els preceptes legals esmentats; la Llei 30/92, de 26 de novembre, de règim jurídic de les administracions públiques i del procediment administratiu comú en la redacció donada per la Llei 4/1999, i la resta de disposicions de general i pertinent aplicació, la Comissió Territorial d'Urbanisme  
ACORDA  
Primer  
Aprovar definitivament la correcció d'errada material del Pla general en el sector 7 Pla dels Molins del municipi de Benissa.  
Segon  
Publicar íntegrament aquest acord aprovatori en el Diari Oficial de la Comunitat Valenciana a l'efecte de la immediata entrada en vigor, de conformitat amb el que disposa l'art. 104 de la Llei 16/2005, urbanística valenciana, en mancar el document de normes urbanístiques.  
Contra l'instrument de planejament aprovat pot interposar-se recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la publicació, de conformitat amb el que preveu l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que es puga exercir qualsevol altre recurs o acció que considere oportú.  
Alacant, 29 de juny de 2009.- El director territorial de Medi Ambient, Aigua, Urbanisme i Habitatge: Ramón Rizo Aldeguer.